αρχοντος ατεισιδα μηνος ενδυσποιτροπιου βουλευοντων ταν δευτεραν εξαμηνον αναξανδριδα του αιακιδα νικαρετου του αντιχαρεος γραμματευοντος [δε] καλλικωνος του ευκρατεος επι τοισδε απεδοτο νικω εχεκλεος συνευδοκεοντος και του ανδρος [α]υτας λαιαδα και ταν θυγατερων ευκλειας και ιοππιδος και του υιου βαβυλου τωι απολλωνι τωι πυθιωι σωμα γυναικειον αι ονο[μ]α ευρωπα το γενος οικογενη τιμας αργυριου μναν πεντε και ταν τιμαν εχει πασαν καθως επιστευσε ευρωπα τωι θεωι ταν ωναν εφ ωτε ελευθεραν ειμεν και ανεφαπτον απο παντων τον παντα χρονον ποιουσα α κα θελη και αποτρεχουσα οις κα θελη. βεβαιωτηρ κατα τον νομον τας πολιος αγων αριστιωνος. ει δε τις απτοιτο επι καταδουλισμω ευρωπας βεβαιον παρεχετω τωι θεωι τ[α]ν ωναν α τε αποδομενα νικω και ο βεβαιωτηρ βεβαιουτω ει δε μη παρεχοιν βεβαιον τωι θεωι ταν ωναν πρακτιμοι εοντων αργυριου μναν τριακοντα. ομοιως δε και οι παρατυνχ[α]νοντες κυριοι εοντων συλεοντες ευρωπαν ως ελευθεραν ουσαν και πρασσοντες το γ[ε]γραμμενον επιτιμον αζαμιοι εοντες και ανυποδικοι πασας δικας και ζαμιας. μαρτυροι τοι ιερεις του απολλωνος αθαμβος [αρχων] ατεισιδας ξενεας δαμοστρατος αβρομαχος ξενοκριτος. α ωνα παρ ατεισιδαν.
Phokis — Delphi — 140-100 BC
 140-100 BC